
  Procedură de selecție a elevilor participanți la mobilitate în cadrul Proiectului ERASMUS+ VET numărul 2025-1-RO01-KA121-VET-000335512

Referințe:
· Ghidul Programului Erasmus+ 2026
· Apelul Național 2024 elaborat de Agenția Națională pentru Programe Comunitare în Domeniul Educației și Formării Profesionale
· Acreditarea Erasmus pentru mobilități Erasmus+ în domeniul Formării profesionale - VET: 2023-1-RO01-KA120-VET-000187226
· Contractul de finanțare pentru PROGRAMUL ERASMUS+, Proiectul: 2026-1-RO01-KA121-VET-000413766 încheiat între Agenția Națională pentru Programe Comunitare în Domeniul Educației și Formării Profesionale și Liceul Tehnologic Henri Coandă Buzău
I.  Scopul procedurii
Prezenta procedură stabilește modalitatea de selecție a participanților la proiectul Erasmus+ VET 2026-1-RO01-KA121-VET-000413766, ce are drept grup țintă 52 de elevi înscriși la specializările: Tehnician ecolog și protecția calității mediului (14 elevi din clasa  a X-a liceu), Tehnician în turism (14 elevi din clasa a X-a liceu), Tehnician electrician electronist auto (14 clasa a X-a liceu) și Mecanic auto (10 elevi din clasa a X-a școală profesională).
Selecția participanților va fi rezultatul unui proces bazat pe principiile: transparență, egalitate de șanse, evitarea oricărui conflict de interese. Procesul se va desfășura anterior deplasărilor pentru fiecare dintre cele 3 fluxuri de mobilitate, anunțul de selecție fiind publicat pe site-ul liceului la secțiunea Proiecte și programe și promovat în rândul elevilor și părinților prin intermediul grupurilor de Whatsapp, la ședințele cu părinții și prin intermediul Consiliului Școlar al Elevilor. 
În situații excepționale și temeinic justificate, procesul de selecție poate fi reluat, la propunerea Comisiei de selecție, cu aprobarea conducerii unității de învățământ și, după caz, cu acordul coordonatorului de proiect/comisiei de selecție, cu condiția respectării prevederilor proiectului Erasmus+, a principiilor de transparență, egalitate de șanse și nediscriminare, precum și a criteriilor stabilite prin prezenta procedură.
Prezenta procedură se aplică în toate situațiile desfășurării procesului de selecție a elevilor participanți la mobilitate în cadrului Proiectului mai sus-menționat.
II. Descrierea procedurii
Concursul de selecție se organizează în conformitate cu prevederile din contractul de finanțare 2026-1-RO01-KA121-VET-000413766 încheiat între Agenția Națională pentru Programe Comunitare în Domeniul Educației și Formării Profesionale și Liceul Tehnologic Henri Coandă Buzău.
1. Directorul școlii numește prin decizie internă echipa de selecție formată din președinte, membri comisia de selecție a dosarelor, membri comisia de testare a cunoștințelor, membri comisia de interviu, membri comisia de contestații.
2. Echipa de selecție se va ocupa de realizarea subiectelor și baremelor de corectare pentru probele de concurs, colaborând cu profesorii de specialitate.
3. Responsabilul cu selecția va distribui sarcinile fiecărui membru din echipa de selecție, va verifica dacă toți candidații îndeplinesc criteriile de eligibilitate, va realiza planificarea elevilor la probele de concurs, va întocmi toată documentația necesară probelor.
4. Echipa de selecție va realiza evaluarea candidaților conform planificărilor întocmite de responsabilul de proiect.
5. În urma selecției, fiecare profesor responsabil va întocmi borderourile de notare care vor fi predate responsabilului de proiect.
6. Responsabilul cu selecția va întocmi borderoul final și lista cu elevii selectați (inclusiv rezerve).
7. Directorul școlii va aproba lista participanților la mobilitate.
8. Responsabilul cu selecția va afișa lista cu participanții la proiect, respectiv rezervele.
9. Responsabilul cu selecția va întocmi dosarul selecției care conține:
· Dosarele de înscriere ale elevilor
· Subiecte, bareme de notare, lucrări, fișe de evaluare a dosarului, fișe de evaluare a interviului
· Procedura de selecție a candidaților
· Decizia de numire a echipei de proiect
· Fișa postului pentru membrii echipei de selecție
· Anunțurile cu privire la selecție
· Lista participanților la proiect
III. 1. Criterii de eligibilitate 
Dosarul de selecție va fi înregistrat de către membrii echipei de selecție doar dacă elevii candidați întrunesc condițiile de eligibilitate:
1. Să fie înscriși în clasa a X-a A (specializarea Electrician electronist auto), în clasa a X-a B (specializarea Tehnician ecolog și protecția calității mediului), respectiv în clasa a X-a C (specializarea Tehnician în turism), respectiv în clasa a X-a E (specializarea Mecanic auto)
2. Să nu fi beneficiat de altă finanțare din alte proiecte finanțate de UE pentru efectuarea stagiilor de practică
3. Să aibă dosarul de candidatură complet și corect întocmit
4. Să respecte termenul de înscriere
5. Să nu aibă media scăzută la purtare în anul școlar precedent din cauza abaterilor disciplinare (acte de violență, bullying, discriminare, jocuri de noroc, consum/distribuire de substanțe ilegale în incinta școlii)
6. Să manifeste calități morale și un comportament adecvat, lucru dovedit de recomandarea scrisă a profesorului diriginte care se atașează la dosar
7. Implicarea în activități școlare și extrașcolare (concursuri, olimpiade, voluntariat etc)
8. Starea de sănătate – adeverință eliberată de medicul de familie
III.2  Conținutul dosarului de candidatură
Candidații vor depune online, la adresa de mail acreditare.erasmus@henricoandabz.ro un dosar care cuprinde:
1. Cerere de înscriere (formular disponibil pe site-ul școlii www.henricoandabuzau.ro, secțiunea Proiecte și programe);
2. Declarație de acord din partea părinților/ tutorilor pentru participare la concursul de selecție (formular disponibil pe site-ul școlii www.henricoandabuzau.ro, secțiunea Proiecte și programe);
3. CV-ul în format european (link și model de realizare se vor posta pe website-ul liceului în secțiunea dedicată proiectului);
4. Copie act de identitate – în cazul cărților de identitate cu chip (model nou, fără domiciliu), trebuie atașată și adeverința care atestă domiciliul;
5. Scrisoare de motivație;
6. Copii după diplome / certificate care să ateste participarea la olimpiade / concursuri / activități de voluntariat / activități extrașcolare;
7. Recomandarea profesorului diriginte în care să se precizeze calitățile elevului care îl recomandă pentru participarea la proiect, precum și media la purtare din anul școlar precedent; în cazul în care elevul a avut media scăzută la purtare în anul școlar precedent, este necesară prezentarea motivului;
8. Adeverință medicală eliberată de medicul de familie cu mențiunea ”Apt pentru deplasare în străinătate” / ”Clinic sănătos”.
III.3 Informații privind probele de selecție
Etapa 1 – verificarea îndeplinirii criteriilor de selecție
Etapa 2 – organizarea probelor de selecție
Probele de selecție
	Nr. crt.
	Proba
	Forma de evaluare

	1. 
	Selecția dosarelor
	Se va verifica existența tuturor documentelor solicitate și se vor evalua 

	2. 
	Probă orală de atestare a competențelor de comunicare în limba engleză
	Testare orală 

	3.
	Probă practică de atestare a competențelor de specialitate (conform domeniului: protecția mediului, electric, mecanică, turism)
	Testare practică în laboratoarele de specialitate / ateliere de practică

	4.
	Probă scrisă de atestare a competențelor de specialitate (conform domeniului: protecția mediului, electric, mecanică, turism)
	Testare scrisă

	4. 
	Interviu
	Probă orală – 5 întrebări care vizează motivația candidatului pentru participarea în cadrul proiectelor europene, capacitatea de exprimare, viteza de răspuns, capacitatea de relaționare / organizare / lucru în echipă, planuri de viitor în ceea ce privește pregătirea profesională


III.4 Etapele selecției
· Publicarea anunțului de selecție a participanților (la avizierul școlii, pe canalele de comunicare on-line cu elevii/părinții, dar și pe site-ul liceului  www.henricoandabuzau.ro la secțiunea Proiecte și programe)
· [bookmark: _Hlk177399946]Înscrierea candidaților (dosarele se depun on-line la adresa de mail acreditare.erasmus@henricoandabz.ro )
· Verificarea eligibilității candidaților și evaluarea documentelor depuse
· Desfășurarea concursului de selecție
· Afișarea rezultatelor (la avizierul școlii și pe site-ul liceului  www.henricoandabuzau.ro, la secțiunea Proiecte și programe)
· Depunerea și soluționarea eventualelor contestații
· Afișarea listei finale a candidaților selectați și a rezervelor
Calendarul procesului de selecție se detaliază în anunțul fiecărui apel de selecție.
III.5 Criteriile specifice de selecție și indicatorii de evaluare
	Criteriul
	Indicatori de evaluare
	Punctaj

	  Competențe de comunicare în limba engleză
	Fluență, pronunție și intonație clară, coerență, logică a discursului oral; repertoriu lexical adecvat; folosirea corectă a formelor și structurilor gramaticale
	
30 p

	Competențe de specialitate (scris, oral)
	Conform domeniului și specializării
	40 p
20 p – proba scrisă
20 p – proba practică

	Interviu
	Capacitatea de exprimare, viteza de răspuns, capacitatea de relaționare / organizare / lucru în echipă, planuri de viitor în ceea ce privește pregătirea profesională
	
30 p

	PUNCTAJ TOTAL
	
	100 p


EVALUAREA DOSARULUI DE CANDIDATURĂ 
Dosarul de candidatură va fi complet și corect întocmit 
 Motivația participării la stagiul de formare profesională (rezultată din scrisoarea de intenție - Prezentarea calităților și a motivelor) (40 puncte); 
 Implicarea în viața școlii și a comunității locale prin participarea la olimpiade / concursuri / activități extrașcolare / voluntariat, media la purtare din anul școlar anterior (30 puncte); 
 Caracterizarea de către profesorul diriginte – cu menționarea calităților elevului de adaptabilitate, socializare, lucru în echipă, creativitate, toleranță, seriozitate, credibilitate, rezistență la stres și situația la învățătură: (30 puncte). 
Pentru a fi admis, dosarul trebuie să întrunească minim 50 de puncte.

IV. CONTESTAȚII
Eventualele contestații privind rezultatele procesului de selecție a elevilor vor fi analizate de o comisie numită de coordonatorul proiectului care va fi formată din alte persoane decât cele care au participat la evaluarea inițială. Decizia comisiei de soluționare a contestației este definitivă.
V. ÎNLOCUIREA CANDIDAȚILOR SELECTAȚI ÎNAINTE DE EFECTUAREA MOBILITĂȚII
(1) În cazul în care, ulterior finalizării procesului de selecție și anterior datei stabilite pentru începerea mobilității, unul dintre candidații selectați renunță la participare sau se află în imposibilitatea de a participa la mobilitate, acesta poate fi înlocuit cu un candidat de pe lista de rezerve, cu respectarea prezentei proceduri de selecție și a prevederilor proiectului Erasmus+.
(2) Lista de rezerve se constituie concomitent cu lista candidaților selectați și cuprinde candidații eligibili care nu au fost selectați pentru ocuparea locurilor disponibile. Candidații de pe lista de rezerve sunt ordonați descrescător, în funcție de punctajul final obținut.
(3) Înlocuirea unui candidat selectat se realizează în ordinea descrescătoare a punctajelor de pe lista de rezerve, cu condiția ca persoana respectivă să îndeplinească în continuare criteriile de eligibilitate și condițiile de participare la mobilitate.
(4) Renunțarea la participare se va consemna în scris. În cazul minorilor, renunțarea se va face de către elev și va fi confirmată prin semnătura părintelui/reprezentantului legal sau, după caz, de către acesta, în funcție de situație.
(5) Motivul renunțării va fi consemnat într-o declarație de renunțare și, atunci când este posibil și necesar, va fi susținut prin documente justificative. Documentele vor fi păstrate în dosarul proiectului.
(6) Înlocuirea se aprobă de către Comisia de selecție/Comisia pentru implementarea proiectului, printr-un proces-verbal sau printr-o decizie/rezoluție consemnată în procesul-verbal al comisiei, în care se va menționa:
a) numele candidatului selectat care renunță;
b) motivul renunțării;
c) documentul prin care este justificată renunțarea, dacă este cazul;
d) numele candidatului de pe lista de rezerve propus pentru înlocuire;
e) punctajul obținut de candidatul de rezervă la selecție;
f) respectarea ordinii de pe lista de rezerve și a criteriilor de eligibilitate;
g) aprobarea înlocuirii.
(7) Candidatul de rezervă care preia locul vacant va parcurge toate etapele administrative și de pregătire prevăzute pentru participanții la mobilitate și va furniza documentele necesare participării.
(8) În cazul elevilor minori, participarea candidatului de rezervă la mobilitate se va realiza numai cu acordul părintelui/reprezentantului legal, exprimat prin documentele prevăzute în cadrul proiectului.
(9) Înlocuirea candidatului se va realiza numai dacă aceasta este posibilă din punct de vedere al calendarului proiectului, al condițiilor de mobilitate, al eligibilității candidatului și al prevederilor acordului de grant și nu afectează obiectivele, grupul-țintă și condițiile aprobate ale proiectului.
(10) Toate documentele privind retragerea candidatului și înlocuirea acestuia vor fi păstrate în portofoliul proiectului, în vederea asigurării trasabilității și verificării procesului de selecție.











[image: ][image: ]


ANEXA NR. 1
DECLARAȚIE DE RENUNȚARE LA PARTICIPAREA LA MOBILITATE ERASMUS+
Pentru elevul major
Subsemnatul/Subsemnata, ____________________________________________, elev(ă) în clasa ____________, la Liceul Tehnologic „Henri Coandă” Buzău, declar prin prezenta că renunț la participarea la stagiul de practică/mobilitatea Erasmus+ în cadrul proiectului:
Numărul proiectului: 2026-1-RO01-KA121-VET-000413766
Perioada și locul mobilității : ___________________________________________
Motivul renunțării:
_______________________________________________________________________________________________________________________________________________________________________________________________________________________________________________________________
Documente justificative anexate, după caz:
__________________________________________________________________________________________________________________________________________________________________________
Declar că renunțarea este voluntară și că am luat la cunoștință faptul că locul vacant poate fi ocupat de un candidat aflat pe lista de rezerve, în conformitate cu prevederile Procedurii de selecție a candidaților.

Data: _______________
Semnătura elevului/elevei: __________________________

Pentru elevul minor:
Subsemnatul/Subsemnata, ____________________________________________, părinte/reprezentant legal al elevului/elevei ____________________________din clasa ____________, la Liceul Tehnologic „Henri Coandă” Buzău declar că am luat la cunoștință și sunt de acord cu renunțarea acestuia/acesteia la participarea la stagiul de practică/mobilitatea Erasmus+ în cadrul proiectului:
Numărul proiectului: 2026-1-RO01-KA121-VET-000413766
Perioada și locul mobilității : ___________________________________________
Motivul renunțării:
_____________________________________________________________________________________
_____________________________________________________________________________________
_____________________________________________________________________________________
Documente justificative anexate, după caz:
_____________________________________________________________________________________
_____________________________________________________________________________________
Declar că renunțarea este voluntară și că am luat la cunoștință faptul că locul vacant poate fi ocupat de un candidat aflat pe lista de rezerve, în conformitate cu prevederile Procedurii de selecție a candidaților.

Data: __________
Semnătura părintelui/reprezentantului legal: __________________________

ANEXA NR. 2 

PROCES-VERBAL
privind înlocuirea unui candidat selectat pentru participarea la mobilitatea Erasmus+
Încheiat astăzi, ________________, cu ocazia întrunirii Comisiei de selecție /Comisiei pentru implementarea proiectului Erasmus+ 2026-1-RO01-KA121-VET-000413766, în vederea analizării situației generate de retragerea unui candidat selectat.
1. Candidatul selectat care renunță la participare:
Nume și prenume: _________________________________________________
Clasa: __________________
Punctaj final obținut la selecție: __________ puncte
Poziția în lista candidaților selectați: __________
Candidatul a comunicat renunțarea la participare prin Declarația de renunțare înregistrată cu nr. _________/____________.
Motivul renunțării, conform declarației/documentelor justificative:
_____________________________________________________________________________________
_____________________________________________________________________________________
2. Ocuparea locului vacant
În conformitate cu prevederile Procedurii de selecție, Comisia verifică lista candidaților de rezervă și constată că următorul candidat eligibil, în ordinea descrescătoare a punctajelor obținute la selecție, este:
Nume și prenume: _________________________________________________
Clasa: __________________
Punctaj final obținut la selecție: __________ puncte
Poziția pe lista de rezerve: __________
În urma verificării, Comisia constată că acesta/aceasta:
☐ îndeplinește criteriile de eligibilitate prevăzute în procedură;
☐ se află pe lista de rezerve rezultată în urma procesului inițial de selecție;
☐ a obținut punctajul corespunzător poziției ocupate pe lista de rezerve;
☐ poate participa la mobilitate, ținând cont de calendarul și condițiile proiectului.
3. Hotărârea Comisiei
Având în vedere cele de mai sus, Comisia hotărăște înlocuirea candidatului:
__________________________________________
cu candidatul:
__________________________________________
Înlocuirea se realizează cu respectarea ordinii candidaților de pe lista de rezerve și a prevederilor Procedurii de selecție și ale proiectului Erasmus+.
Prezentul proces-verbal constituie document justificativ privind modificarea componenței grupului de participanți la mobilitate.

Comisia de selecție/implementare:
Președinte – Nume și prenume: __________________________  Semnătura: __________________
Vicepreședinte – Nume și prenume: _______________________ Semnătura: __________________
Membru - Nume și prenume: _____________________________ Semnătura: __________________
Secretar – Nume și prenume: _____________________________ Semnătura: _________________
Data: ________________

